2. ลักษณะการประกอบธุรกิจ

ประวัติความเป็นมาและการเปลี่ยนแปลงและพัฒนาการที่สำคัญ

บริษัท ไทย โอ. พี. พี. จำกัด (มหาชน)
นับว่าเป็นบริษัทแรกที่ได้รับการส่งเสริมการลงทุนในการผลิตแผ่นฟิล์ม โอ. พี. พี. (Oriented
Polypropylene Film) จดทะเบียนจัดตั้งบริษัทเมื่อปี พ.ศ.2526 ด้วยทุนจดทะเบียนเริ่มแรก 25
ล้านบาท โดยเป็นการร่วมทุนของกลุ่มผู้ถือหุ้นของบริษัทเหรียญทองการพิมพ์ จำกัด
ซึ่งเป็นบริษัทที่มีชื่อเสียงดีในวงการ การพิมพ์และบรรจุภัณฑ์ มาเป็นเวลานาน และกลุ่มบริษัท พี
ประชุม จำกัด
ที่มีความสัมพันธ์ที่ดีกับโรงงานยาสูบได้เล็งเห็นความต้องการของตลาดในการใช้ฟิล์มชนิดนี้

ปี 2537 บริษัทได้จดทะเบียนแปรสภาพเป็นบริษัทมหาชนจำกัด เมื่อวันที่ 3 มิถุนายน 2537
และได้เพิ่มทุนจดทะเบียนเป็น 60 ล้านบาท

ปี 2544 ได้รับการรับรองระบบคุณภาพมาตรฐาน ISO 9001:2000
ด้านผลิตและจำหน่ายทั้งผลิตภัณฑ์พลาสติกฟิล์มและการผลิตฉลากกาว จากสถาบัน United
Registrar of Systems Ltd. (URS)

ปี 2544 บริษัทได้ร่วมทุนกับบริษัทที่ก่อตั้งและดำเนินการในประเทศเวียดนาม
ตั้งโรงงานผลิตหลอดลามิเนทเพื่อใช้บรรจุยาสีฟันให้ลูกค้าซึ่งเป็นบริษัทข้ามชาติที่มีการจำหน่ายทั่วทั้งภูมิภาคเอเชีย
โดยบริษัทได้รับการคัดเลือกจากลูกค้ารายดังกล่าวให้เป็นผู้ผลิตแต่ผู้เดียวสำหรับภูมิภาคนี้

ปี 2548 บริษัทได้ลงทุนในเครื่องจักรใหม่ สำหรับผลิต ฟิล์มแมททัลไลซ์ (Metallized Film)
ด้วยงบประมาณการลงทุนประมาณ 53 ล้านบาท เพื่อช่วยยกระดับคุณภาพสินค้า
และเพิ่มกำลังการผลิต

ปี 2549 บริษัทได้ลงทุนในเครื่องจักรใหม่ สำหรับงานพิมพ์ฉลากกาว (Sticker Label
Printing) ด้วยงบประมาณการลงทุนประมาณ 63 ล้านบาท
ซึ่งเป็นเครื่องพิมพ์ที่มีความละเอียดและความเร็วสูง เพื่อช่วยยกระดับคุณภาพสินค้า
และเพิ่มกำลังการผลิตเพื่อตอบสนองความต้องการของลูกค้าให้เกิดความพึงพอใจสูงสุด

ปี 2550 บริษัทได้มีการเตรียมการจัดซื้อเครื่องจักรใหม่ สำหรับงานพิมพ์ฉลากกาว (Sticker
Label Printing) ซึ่งจะติดตั้งที่โรงงานในการนิคมอุตสาหกรรมเวลโกรว์
และคาดว่าจะสามารถดำเนินการได้ในไตรมาสแรกของปี 2551

  ปี 2551 - บริษัทได้รับการส่งเสริมจากสำนักงานคณะกรรมการส่งเสริมการลงทุน
  ตามบัตรส่งเสริมเลขที่ 1626(2)/2551 และ เลขที่ 7010(2)/2551 สำหรับผลิตภัณฑ์
  งานพิมพ์ฉลากกาว (Printed Adhesive Label)

-   ที่ประชุมคณะกรรมการ ครั้งที่ 3/2551 เมื่อวันที่ 14 สิงหาคม 2551 มีมติ

    -   อนุมัติในหลักการเกี่ยวกับข้อตกลงทางการค้าที่มีเงื่อนไขการค้าโดยทั่วไป
        ในการทำธุรกรรมระหว่างบริษัทกับกรรมการ ผู้บริหาร หรือบุคคลที่มีความเกี่ยวข้อง

    -   แต่งตั้ง นางสาวทิพรัตน์ ซุ่ยกิ้ม เป็นเลขานุการบริษัท

(1) ภาพรวมการประกอบธุรกิจ

ภาพรวมการประกอบธุรกิจของบริษัท
โดยอาศัยรากฐานทางธุรกิจในวงการการพิมพ์และวงการบรรจุภัณฑ์มานาน
เน้นคุณภาพของผลิตภัณฑ์ให้ได้มาตรฐานอย่างสม่ำเสมอ การบริการหลังการขาย
เพื่อสร้างความพึงพอใจสูงสุดของลูกค้าและความเชื่อถือในชื่อเสียงของบริษัท
มีการวิจัยและพัฒนาและเทคนิคการผลิตเพื่อเลือกใช้วัตถุดิบที่มีต้นทุนต่ำที่สุดที่จะทำให้สามารถกำหนดราคาที่แข่งขันได้
และเพิ่มผลิตภัณฑ์ให้หลากหลายมากขึ้นเพื่อขยายตลาดไปยังลูกค้ากลุ่มต่างๆ
พร้อมทั้งพยายามรักษาฐานของลูกค้าเดิมไว้ ในส่วนด้านการบริหาร
บริษัทให้ความสำคัญกับการจัดการข้อมูล ระบบสารสนเทศให้มีความทันสมัยอยู่เสมอ มีการลงทุนใน
MIS (Management Information System) เพื่อให้ข้อมูลที่เชื่อถือได้ และทันต่อความต้องการ
เป็นประโยชน์ต่อกระบวนการตัดสินใจในทุกระดับของการจัดการ

นโยบายการแบ่งการดำเนินงานของบริษัท
แนวทางการประกอบธุรกิจหลักของบริษัทฯยังคงเป็นแนวเดิม
โดยชุดผู้บริหารกลุ่มเดิมที่ทำมาอย่างต่อเนื่อง
ได้มีการปรับปรุงและเปลี่ยนแปลงการดำเนินธุรกิจบ้างเล็กน้อยเพื่อให้สอดคล้องกับสภาวะการดำเนินธุรกิจที่เปลี่ยนแปลงไป
โดยจัดให้โครงสร้างภายในขององค์กรมีความคล่องตัว
แบ่งเป็นศูนย์ความรับผิดชอบของแต่ละผลิตภัณฑ์ ดังนี้

1.  ผลิตภัณฑ์กลุ่มฟิล์มพลาสติก

2.  ผลิตภัณฑ์กลุ่มงานพิมพ์ฉลากกาว

3.  ผลิตภัณฑ์กลุ่มอื่น อันประกอบด้วยกลุ่มผลิตภัณฑ์หลอดลามิเนท และกลุ่มบริการงานพิมพ์

  สถิติรายได้จากการขายสำหรับ 5 ปีที่ผ่านมา ดังแผนภูมิด้านล่างนี้

  []

 โครงสร้างการถือหุ้นในกลุ่มบริษัท

บริษัท สัดส่วนการถือหุ้น

L.S.Pack Company Limited 25%

 

(3) โครงสร้างรายได้ของบริษัท

ตามลักษณะโครงสร้างของบริษัทฯนั้น มีการทำธุรกิจใน 3 กลุ่ม ดังนี้

หน่วย : ล้านบาท

+----------------------------+-------+----+-------+----+-------+----+
|  ผลิตภัณฑ์/บริการ              | 2551  |    | 250   |    | 2549  |    |
+----------------------------+-------+----+-------+----+-------+----+
|                            | รายได้ | %  | รายได้ | %  | รายได้ | %  |
+----------------------------+-------+----+-------+----+-------+----+
| ฟิล์มพลาสติก                  | 6     | 66 | 5     | 68 | 5     | 69 |
|                            | 10.59 |    | 55.56 |    | 57.29 |    |
+----------------------------+-------+----+-------+----+-------+----+
| บริก                        | 2     | 25 | 1     | 24 | 1     | 23 |
| ารการพิมพ์(รวมงานพิมพ์ฉลากกาว) | 32.16 |    | 91.87 |    | 87.07 |    |
+----------------------------+-------+----+-------+----+-------+----+
| อื่น ๆ                       | 76.77 | 8  | 64.84 | 8  | 64.07 | 8  |
+----------------------------+-------+----+-------+----+-------+----+
| รวมมูลค่าจำหน่าย              | 9     | 1  | 8     | 1  | 8     | 1  |
|                            | 19.51 | 00 | 12.27 | 00 | 08.43 | 00 |
+----------------------------+-------+----+-------+----+-------+----+
| อัตราเพิ่ม (ลด) ของมูลค่าจำหน่าย | 13.20 |    | 0.48  |    | 5.72  |    |
+----------------------------+-------+----+-------+----+-------+----+

(4) เป้าหมายการดำเนินธุรกิจ

บริษัทมีความตั้งใจให้เป็นที่รู้จักและมีชื่อเสียงในธุรกิจกลุ่มบรรจุภัณฑ์และการพิมพ์
โดยเฉพาะด้านคุณภาพและบริการ ซึ่งบริษัทมีความพร้อมสำหรับการลงทุนในธุรกิจกลุ่มนี้
และมีความมุ่งมั่นในงานด้านวิจัยและพัฒนาอย่างต่อเนื่อง เพื่อพัฒนาผลิตภัณฑ์และสร้างผลิตภัณฑ์ใหม่
ตลอดจนการนำเทคโนโลยีชั้นสูงที่มีความทันสมัยมาใช้ในการดำเนินงาน
เพื่อรองรับการแข่งขันในระดับสากลและขยายตลาดไปยังกลุ่มลูกค้าให้หลากหลายมากขึ้น
อีกทั้งบริษัทมีความตระหนักถึงการรักษาสิ่งแวดล้อมโดยมั่นใจว่ากระบวนการผลิตของทุกผลิตภัณฑ์จะไม่ก่อให้เกิดมลพิษทำลายสิ่งแวดล้อม

นอกจากนั้น บริษัทให้ความสำคัญในการพัฒนาทรัพยากรบุคคล โดยมุ่งเน้นการส่งเสริมกิจกรรม
ความปลอดภัยในการทำงานเพื่อการพัฒนาคุณภาพชีวิต และสิ่งแวดล้อม
โดยจัดให้มีงบประมาณในการนี้
เพื่อสร้างบุคลากรให้มีความพร้อมสำหรับการแข่งขันอยู่ตลอดเวลาอย่างไม่หยุดนิ่ง
ซึ่งจะทำให้บริษัทสามารถเติบโตอย่างยั่งยืนได้

บริษัทคาดการณ์ว่าในปีหน้าจะเป็นปีที่ยากลำบากและมีอัตราการใช้กำลังการผลิตที่ลดลง
เนื่องจากเศรษฐกิจของประเทศไทยและเศรษฐกิจโลกที่ชะลอตัว
ซึ่งส่งผลกระทบต่อยอดขายและผลกำไร ดังนั้น บริษัทฯจึงได้จัดทำแผนงานและประมาณการค่าใช้จ่าย
ตลอดจนการเน้นการให้ความรู้กับบุคลากรด้านจัดทำแผนเชิงรุกเพื่อลดต้นทุนและเพิ่มประสิทธิภาพในการปฏิบัติงาน